Babbelkous en bruidegom

Babbelkous en bruidegom is 'n 90 minuut lange Afrikaanse komedie wat in 1974 vrygestel is. Die film is deur Koos Roets geregisseer met 'n draaiboek deur Anna Neethling-Pohl, soos gebaseer op die Franse verhaal deur Robert Thomas wat deur Tine Balder vertaal is. Die film is vervaardig deur Pendulum Films (Tommie Meyer) en versprei deur Rand Films (Johan Schutte)/Nu Metro. 

Sinopsis

Babbelkous is 'n komedie oor 'n prokureur se telefoniste wat versot is op speurverhale en misdaadflieks. Sy is vas oortuig haar baas is vermoor en rapporteer dit by die polisie. 'n Speurder ondersoek die saak, maar word verwar deur die telefoniste wat oënskynlik al die antwoorde oor haar baas se verdwyning het.

Rolverdeling 

Die rolverdeling is Tobie Cronjé, Katinka Heyns, Petru Wessels, Jan Bruyns, Marko van der Colff, George Ballot, Annelisa Weiland, Marga van Rooy, Francois de Bruyn, Bob Riley, Gerhard Mynhardt, Jamis Honeyman, Will Bernard, en Polly Black (die papagaai). 

Verwysings